வெல்லம் என்பது கரும்பில் இருந்து தயாரிக்கப் படும் ஒருவகை இனிப்பூட்டி. அதே கரும்பில் இருந்து தயாராகும் வெள்ளைச் சர்க்கரையைக் காட்டிலும் இதன் ஆரோக்யப் பலன்கள் அதிகம்.குழந்தைகள் முதல் பெரியவர்கள் வரை செரிமானத்தை அதிகரிக்கக் கூடிய தன்மை வெல்லத்துக்கு உண்டு. அதுமட்டுமல்ல விட்டமின் ‘C’ மற்றும் இரும்புச் சத்து என மனித உடலுக்குத் தேவையான அத்யாவசியமான இரு சத்துக்கள் வெல்லத்தில் அதீதமாக இருப்பதால் வெல்லம் எல்லா வயதினருக்கும் தவிர்க்க முடியாத ஒரு சுவையூட்டியாகப் பயன்படுத்தப்படுகிறது. அதோடு உடலி ரத்தச் சுத்திரிகரிப்பை ஆரோக்யமாக வைத்துக் கொள்ளும் விஷயத்திலும் வெல்லத்தின் பங்கு அதிகம். மேற்கண்ட பலன்கள் தவிர உடலை சூடாகவும் வெதுவெதுப்பாகவும் வைத்துக்கொள்ளும் தன்மையும் கூட வெல்லத்துக்கு உண்டு என்பதால் வெயில் காலங்கள் தவிர்த்து உணவில் தினமும் வெல்லம் சேர்த்துக் கொள்ள வேண்டிய பருவம் குளிர்காலம் என வரையறுக்கப்பட்டுள்ளது. ஆகவே வெல்லத்தை வெயில் காலத்தில் கூடுமானவரை தவிர்த்து விட்டு குளிர் காலங்களில் உணவில் சேர்த்துக் கொள்வது தான் சரியானது.